Qorti tal-Appell Kriminali Onor. Imħallef Dr. Edwina Spiteri Lucas LL.D. (Spettur Elton Maurin) identita' numru 303424(M) iben Romeo, imwieled Pieta', fid-29 ta' Novembru, 1967, detentur tal-karta ta' l- Illum 25 ta' Ġunju 2021, Rat l-akkużi dedotti kontra l-appellant Charles Hildebrandt quddiem il-Qorti tal-Maġistrati (Malta) akkużat talli b'diversi atti, anke jekk magħmulin fi żminijiet differenti iżda li jiksru l-istess dispożizzjoni tal-liġi, f'dawn il-Gzejjer: Nhar id-19 t'April, 2009, għal ħabta ta' l-għaxra u nofs ta' filgħodu, minn ġo residenza Blk 7, Flt 1, Triq in-Narċis, Għaxaq ikkommetta serq ta' flus kontanti u ġojjelerija u xi oġġetti oħra liema serq jeċċedi l-elfejn tliet mija u disgħa u għoxrin Euro u sebgħa u tletin ċentezmu (2,329.37) għad-dannu ta' Raymond Geiser, liema serq huwa aggravat bil-'valur', bil-'mezz' u bil-'lok'; U aktar talli fl-istess data, lok, ħin u ċirkostanzi, volontarjament ħassar, jew għarraq ħwejjeġ ħaddiehor, mobbli jew immobbli, meta għamel ħsara fir- residenza Blk 7, Flt 1, Triq in-Narċis, Għaxaq għad-dannu ta' Raymond Geiser liema ħsara ma tkunx tiskorri l-elf mija u erbgħa u sittin Euro u disgħa u sittin ċentemżu (1,164.69), imma tkun iżjed minn mija u sittax-il Euro u sebgħa u erbgħin ċenteżmu (116.47); U talli fis-17 t'April, 2009 għall-ħabta tan-nofs siegħa ta' wara nofs inhar u fil- ħinijiet ta' qabel minn ġo residenza 104, Bianco Nero, Triq l-Għadajjar, Ħal Qormi kkommetta serq ta' Laptop tal-marka 'Dell', ġojjelerija u xi oġġetti oħra liema serq jeċċedi l-elfejn tliet mija u disgħa u għoxrin Euro u sebgħa u tletin ċenteżmu (2,329.37) għad-dannu ta' Michael Azzopardi, liema serq huwa aggravat bil-'valur', bil-'mezz' u bil-'lok'; U talli fl-istess data, lok, ħin u ċirkostanzi, volontarjament ħassar, jew għarraq ħwejjeg ħaddieħor, mobbli jew immobbli meta għamel ħsara fir-residenza 104, Bianco Nero, Triq l-Għadajjar, Ħal Qormi għad-dannu ta' Michael Azzopardi liema ħsara ma tkunx tiskorri iżjed minn mija u sittax-il Euro u sebgħa u erbgħin ċenteżmu (116.47) imma tkun iżjed minn tlieta u għoxrin Euro u disgħa u għoxrin ċenteżmu (23.29); U talli nhar il-15 t'April, 2009, għal ħabta tat-tmienja u ħamsa ta' fil-għaxija u fil- ħinijiet ta' qabel, minn ġo residenza 16, Ave Maria, Triq il-Papa Gwanni Pawlu 1, Il-Mellieha ikkommetta serq ta' flus kontanti liema serq jeċċedi l-elfejn tliet mija u disgħa u għoxrin Euro u sebgħa u tletin ċenteżmu (2,329.37) għad-dannu ta' Christopher Hatherly, liema serq huwa aggravat bil-'valur', bil-'mezz', u bil-'lok'; 6. U talli fl-istess data, lok, ħin u ċirkostanzi, volontarjament ħassar, jew għarraq ħwejjeġ ħaddieħor, mobbli jew immobbli, meta għamel ħsara fir-residenza 16, Ave Maria, Triq il-Papa Ġwanni Pawlu I, Il-Mellieha għad-dannu ta' Christopher Hatherly liema ħsara ma tkunx tiskorri iżjed minn mija u sittax-il Euro u sebgħa u erbgħin ċenteżmu (116.47), imma tkun iżjed minn tlieta u għoxrin Euro u disgħa u għoxrin ċenteżmu (23.29); U talli fl-20 t'April, 2009 għal ħabta tal-għaxra u kwart ta' filgħodu minn ġo residenza 250, Triq il-Karmnu B'Kara, bil-ħsieb li jgħamel delitt wera dan il-ħsieb b'atti esterni u ta bidu għall-eżekuzzjoni tad-delitt, liema delitt ma ġiex esegwit minħabba xi ħaġa aċċidentali u indipendenti mill-volonta' tiegħu u dan għad- dannu ta' Domenica Newton; U talli fl-istess data, lok, ħin u ċirkostanzi, volontarjament ħassar jew għarraq ħwejjeġ ħaddieħor, mobbli jew immobbli, meta għamel ħsara fir-residenza 250, Triq il-Karmnu B'Kara għad-dannu ta' Domenica Newton, liema ħsara ma tkunx tiskorri iżjed minn mija u sittax-il Euro u sebgħa u erbgħin ċenteżmu (116.47) imma tkun iżjed minn tlieta u għoxrin Euro u disgħa u għoxrin centezmu (23.29); U talli fil-21 t'April, 2009 u fil-jiem ta' qabel ġewwa fond fi Triq il-Kappucini, L-Għarb laqgħa għandu jew xtara ħwejjeġ misruqa, meħuda b'qerq jew akkwistati b'reat, b'kull mod li jkun, indaħal biex ibiegħhom jew imexxihom; Il-Qorti hija mitluba li titratta lill-imputat bħala reċidiv ai termini ta' l-artikolu 49 u 50 tal-Kapitolu 9 tal-Kodiċi Kriminali, meta huwa kien gie misjub ħati u kkundannati għar-reati, b'sentenzi ta' qrati maltin, liema sentenzi saru definittivi. Rat is-sentenza tal-Qorti tal-Maġistrati (Malta) tal-25 ta' Marzu, 2015 fejn il-Qorti wara li rat l-artikoli tal-liġi elenkati mill-Avukat Ġenerali fin-nota tar-rinviju għall-ġudizzju tiegħu, u ċioe': l-artikoli 261(b), 261(c), 261(e), 263, 264(1), 265, 266(1), 266(2), 267, 269(g), 278(1), 278(2), 278(3), 279(b), 280(1), 280(2), 281(a) tal-Kapitolu 9 tal-Liġijiet ta' Malta; l-artikolu 325(1)(b) tal-Kapitolu 9 tal-Liġijiet ta' Malta; l-artikoli 261(b), 261(c), 261(e), 263, 264(1), 265, 266(1), 266(2), 267, 269(g), 278(1), 278(2), 278(3), 279(b), 280(1), 280(2), 281(a) tal-Kapitolu 9 tal-Liġijiet ta' Malta; l-artikolu 325(1)(c) tal-Kapitolu 9 tal-Liġijiet ta' Malta; l-artikoli 261(b), 261(c), 261(e), 263, 264(1), 265, 266(1), 266(2), 267, 269(g), 278(1), 278(2), 278(3), 279(b), 280(1) 280(2), 281(a) tal-Kapitolu 9 tal-Liġijiet ta' Malta; l-artikolu 325(1)(c) tal-Kapitolu 9 tal-Liġijiet ta' Malta; l-artikolu 41(1)(a), 261 tal-Kapitolu 9 tal-Liġijiet ta' Malta; l-artikolu 325(1)(c) tal-Kapitolu 9 tal-Liġijiet ta' Malta; l-artikoli 17, 18, 31, 49 u 50 tal-Kapitolu 9 tal-Liġijiet ta' Malta; sabet lill-imputat ħati tar-reati kollha kontemplati f'dawn l-artikoli u kkundannatu għal tlett (3) snin priġunerija effettivi. Rat ir-rikors tal-appellant Charles Hildebrandt minnu ppreżentat fit-30 ta' Marzu, 2015 fejn talab lil din il-Qorti tikkonferma l-ħtija tiegħu u tagħti sentenza aktar ekwa u gusta. Rat l-aggravji tal-appellant. Rat l-atti kollha tal-kawża. Semghet it-trattazzjoni tal-partijiet. Ikkunsidrat, Rat il-fedina penali aġġornata tal-appellant eżebita mill-prosekuzjoni fuq ordni tal-Qorti. Illi għalkemm l-appell interpost mill-appellant Charles Hildebrandt jikkonċerna unikament il-piena erogata mill-Ewwel Qorti għar-reati lilu addebitati u li ġew ammessi minnu, madanakollu iqanqal il-preġudizzjali dwar in-nullita' tas-sentenza appellata u dan għaliex jisħaq illi għalkemm l-Avukat Ġenerali fin-nota ta' rinviju għal ġudizzju ma jindikax l-artikolu tal-liġi li jikkontempla ir-reat tar-riċettazzjoni, l-Ewwel Qorti madanakollu sabitu hati tar-reati kollha indikati f' din in-nota mingħajr ma għaddiet sabiex illiberatu mill-akkuża tar-riċettazzjoni, reat lilu addebitat fiċ-ċitazzjoni. ksur ta' dak dispost fl-artikolu 382 tal-Kodiċi Kriminali. Illi l-Qorti tistqarr minnufih illi l-appellant ma għandux raġun meta jattakka il-validità Illi fiċ-ċitazzjoni ippreżentata kontra l-appellant, u preċisament fid-disgħa imputazzjoni huwa jiġi mixli: "Talli fil-21 t'April 2009 u fil-jiem ta' qabel ġewwa fond fi Triq il-Kapuċċini, L-Għarb, laqgħa għandu jew xtara ħwejjeġ misruqa, meħuda b'qerq jew akkwistati b'reat, b'kull mod li jkun, indaħal biex ibiegħhom jew imexxihom;" Illi meta l-Avukat Ġenerali bagħat lill-appellant sabiex jiġi ġġudikat mill-Qorti tal- Maġistrati bħala Qorti tal-Ġudikatura Kriminali għar-reati lilu addebitati fit-termini ta'l- artikolu 370(3)(a) tal-Kodiċi Kriminali, ma ndikax l-artikolu 334 li jikkontempla ir-reat ta' riċettazzjoni. Issa in-nota ta' rinviju għall-ġudizzju skond is-subartikolu (3) tal-Artikolu 370, għandha rwol simili għal dak ta' l-Att ta' Akkuża quddiem il-Qorti Kriminali1. biss għal dawk ir-reati indikati f' din in-nota illi l-imputat irid iwieġeb, irrispettivament minn dawk indikati fiċ-ċitazzjoni maħruġa kontra tiegħu. Illi allura meta l-Ewwel Qorti fil-parti deċiżorja tas-sentenza tagħha tindika illi kienet qed tinstab ħtija għar-reati kollha ndikati mill-Avukat Ġenerali fin-nota ta' rinviju għal ġudizzju, wara li ċċitat l-istess, dan sar in osservanza tar-rekwiżiti stabbiliti fl-artikolu 382 tal-Kodiċi Kriminali u dan meta semmiet il-fatti li tagħhom l-appellant ġie misjub ħati, tat l-piena u semmiet l-artikoli tal- Kodiċi jew ta' kull liġi oħra li jikkontemplaw r-reita'. Għaldaqstant il-preġudizzjali sollevat mill-appellant marbut man-nullita' tas-sentenza appellata ma jistħoqqlux akkoljiment u qed jiġi miċħud. Ikkunsidrat: Illi sorvolat dan il-preġudizzjali intiż sabiex ixejjen is-sentenza appellata, li kif ingħad qed jiġi miċħud, jifdal biex il-Qorti tqies l-aggravju imqanqal mill-appellant marbut mal- piena erogata mill-Ewwel Qorti li jisħaq li hija waħda eċċessiva tenut kont tal-ammissjoni inkondizzjonata magħmula minnu, fejn fil-fehma tiegħu il-Qorti kellha tqies piena alternattiva għal dik tal-inkarċerazzjoni. Dan għaliex huwa kkumpensa kważi għal kollox il-vittmi tar-reati minnu kommessi, iddispjaċieh għal egħmilu u tgħallem mill-iżbalji tiegħu. Illi jirriżulta kemm minn dak iddikjarat mill-appellant fir-rikors tal-appell, kif ukoll minn dak li jemerġi mill-atti tal-kawża, illi huwa kien diġà beda jirrifondi l-flejjes dovuti lil uħud mill-partijiet leża qabel ma ingħatat s-sentenza appellata, u kompla jikkumpensa lill-vittmi sporadikament anke pendenti il-proċeduri quddiem din il-Qorti issa fi stadju ta' reviżjoni, tant illi llum il-ġurnata u diversi snin wara li kkometta r-reati li dwarhom ġie misjub ħati huwa kkumpensa lill-vittmi għal ħsara kollha minnhom subiti. Illi jibda biex jingħad illi l-piena erogata mill-Ewwel Qorti ta' tlett snin priġunerija tqarreb lejn il-minimu assolut maħsub fil-liġi. Dan ukoll għaliex il-piena neċessarjament trid tiżdied bi grad fit-termini ta'l-artikolu 18 tal-Kodiċi Kriminali u magħdud ma' dan imbagħad terġa' tiżdied minħabba l-addebitu tar-reċidiva. Dan kien allura jipprekludi lill-Ewwel Qorti illi tapplika favur l-appellant id-dispożizzjonijiet ta'l-artikolu 28A tal- Kodiċi Kriminali billi mhux biss il-piena teċċedi dik tas-sentejn priġunerija iżda wkoll fid-dawl tal-fatt illi l-appellant ammetta l-addebitu tar-reċidiva fit-termini ta'l-artikolu 50 tal-Kodiċi Kriminali. Illi l-Qorti irriflettiet fit-tul dwar jekk l-appellant illum huwiex madanakollu kandidat idoneju għal piena fil-komunità u dan fid-dawl ukoll tar-rakkomandazzjonijiet magħmula mill-Uffiċjal tal-Probation Antonella Caddick fir-rapport ippreżentat minnha quddiem din il-Qorti fuq talba tal-appellant stess, liema Uffiċjal kienet ukoll irrediġiet F'dawn iż-żewġ rapporti minnha imħejjija hija baqgħet tal-fehma illi l-piena għandha tkun waħda ta' priġunerija effettiva. Tgħid hekk fir-rapport tagħha: "Wieħed ma jistax ma jsemmix li l-akkużi odjerni huma gravi u li ħallew impatt negattiv fuq il-vittmi imsemmija u l-familji rispettivi tagħhom. Barra minn hekk filwaqt li wieħed jirrikonoxxi l-fatt li l-appellant ħallas l-ammont dovut lil tliet vittmi, wieħed ma jistax ma jsemmix il-fatt illi sa dan l-istadju l- appellant għad għandu pendenti il-bilanċ ta' 4000 ewro li għandu jagħti lis-sur Raymond Geiser u dan minkejja li kien hemm trapass ta' żmien minn meta seħħ ir-reat sal-lum il-ġurnata. Punt ieħor li kien innutat huwa il-fatt illi minn wara li seħħ dan il-każ odjern, l-appellant deher drabi oħra quddiem il-Qrati tal-Ġustizzja fejn anke instab ħati, bl-iktar sentenza reċenti tkun f'Lulju 2020 mill-Qorti tal-Appell fejn sentenza ta' xahrejn priġunerija sospiżi għal erba' snin ġiet mibdula f'sentenza ta' libertà kondizzjonata għal 3 snin." Illi huwa ndubitat minn daqqa t'għajn lejn il-fedina penali tal-appellant illi din hija pjuttost voluminuża u illi huwa xellef difrejgħ mal-ġustizzja diversi drabi b'kundanni imorru lura għas-sena 1985. Illi ukoll tul dawn is-snin l-appellant ingħata opportunitajiet minn dawn il-qrati sabiex jirriforma l-imġieba tiegħu u jegħleb il-hajja tal-kriminalità. Jirriżulta mill-atti, illi l-appellant kien ħabib ma' tlieta mill-vittmi, liema fattur ukoll indubbjament iżid mar-rabbja u il-weġgħa li x'aktarx dawn il-persuni għadhom iħossu sa' llum. Infatti mir-rapport ta' Caddick jidher illi għajr għal Domenica Newton, li ma kinitx taf lill-appellant qabel seħħ ir-reat, Christopher Hatherly kien jaf lill-appellant, u llum il- ġurnata ħafirlu għal dak li għamel filwaqt li Michael Azzopardi ma xtaqx jagħmel kuntatt aktar mal-appellant u Raymond Geiser wera li għadu imweġġa' bl-aġir tal-appellant fil- konfront tiegħu. Illi fl-aħħar udjenza quddiem il-Qorti, fil-fatt, Raymond Geiser xtaq jiddeponi fejn huwa stqarr illi ried jaħfer lill-appellant u ma xtaqx illi dan jispiċċa inkarċerat, għalkemm wera ix-xewqa li l-appellant ma jagħmilx aktar kuntatt miegħu u mal-familja tiegħu u li jħallas il-bilanċ tal-flus meħuda indebitament. Illi l-Uffiċjal tal- Probation tirrakomanda illi l-piena karċerarja tiġi ridotta fid-dawl tal-fatt illi l-appellant baqa' jħallas lill-vittmi u kkumpensahom, madanakollu kif ingħad billi l-piena hija fil- minimu tagħha, il-Qorti għandha idejha marbuta. Illi skond d-diċitura tal-artikolu 7 tal-Kapitolu 446 tal-Liġijiet ta' Malta, kif maħsub fil- paragrafu (a) tas-sub-paragrafu (2) ta' din id-dispożizzjoni, ordni ta' probation ma tistax tingħata jekk il-piena tar-reat li bih l-imputat ikun akkużat ikun jeċċedi seba' snin priġunerija.2 Issa f'dan il-każ il-piena massima hija ta' disa' snin priġunerija.3 Illi madanakollu l-leġislatur ħaseb biex f'ċerti ċirkostanzi l-Qorti tista' tagħti piena fil- komunità jekk din ma teċċedix l-għaxar snin priġunerija meta hemm hekk dispost: "Iżda meta fil-fehma tal-qorti jkunu jeżistu ċirkostanzi, li għandhom jiġu dikjarati b'mod ċar fl-ordni, li jkunu jimmeritaw lil-ħati jitqiegħed taħt ordni ta' probation fil-każ ta' reat li, minbarra xi żjieda fil-piena minħabba 2(2) Kull ordni magħmula skont is-subartikolu (1) għandha biss issir jekk: (a) persuna tiġi dikjarata ħatja ta' reat, li ma jkunx reat punibbli biss b'multa jew ammenda, u għax ma jkunx reat li apparti minn kull żieda fil-piena minħabba f'li jkun wieħed li jkompli jew f'dikjarazzjonijiet ta' ħtija preċedenti, li jkun punibbli bi priġunerija għal żmien mhux iktar minn seba' snin; 3 Piena ta' tlettax il-xahar sa seba' snin priġunerija miżjud bi grad minħabba l-aggravju tal-mezz akkumpanjat b'dak tal-valur aggravat taħt l-artikolu 279(b) u 280(2) tal-Kodiċi Kriminali u li b'hekk jiżdied għal tmintax il-xahar sa disa' snin skond l-artikolu 31 tal-Kodiċi Kriminali. fit-tkomplija tar-reat jew xi dikjarazzjoni ta' ħtija preċedenti, jkun punibbli bi priġunerija għal żmien li jeċċedi seba' snin iżda mhux għaxar snin, il-qorti tista'tagħmel ordni ta' probation." Illi kif ingħad l-appellant illum il-ġurnata kkompensa lil vittmi kollha għad-danni minnhom sofferti minħabba l-aġir inkriminatorju tiegħu. Il-Qorti setgħet tinnota ukoll illi huwa għaraf illi b'dak li għamel weġġa' lil nies li kienu jikkonsidrawh bhala ħabib tagħhom u iddispjacieh għal dak illi għamel. Fl-aħħar udjenza quddiem il-Qorti, kien evidenti illi l-appellant kien tassew iddispjaċut meta sema lil Raymond Geiser, wieħed mill-vittmi, jixhed u jiddikjara li kien lest li jaħfirlu għal ħsara lilu kkaġjonata u meta dan talab lil Qorti biex ma tikkundannax lill-appellant għal piena karċerarja. Illi l-vittma ħass illi ma riedx illi tibqa fuq il-kuxjenza tiegħu illi l-appellant ikun ġie mibgħut il-ħabs minħabba fih. Il-Qorti tħoss illi għandha taderixxi wkoll max-xewqat tal-vittmi ta' reati li m'għandhomx jibqgħu iħossuhom trawmatizzati u mweġġa konsegwenza tar-reati kommessi fil-konfront tagħhom. Illi għalhekk f'dan il-każ din iċ-ċirkostanza partikolari, abbinata mal-fatt illi l-appellant wera tassew illi iddispjacieh għal dak li għamel, fid-dawl ukoll tal-ammissjoni minnu rreġistrata u l-fatt illi kkompensa lil vittmi kollha għad-danni minnhom subiti, il-Qorti hija tal-fehma illi piena karċerarja ma hija ser isservi ta' ebda benefiċċju la għal-appellant u wisq anqas għal-vittmi tiegħu u għas-soċjetà in ġenerali u kwindi ser tgħaddi biex tapplika d-dispożizzjonijiet ta'l-artikolu 7 tal-Kapitolu 446 favur tiegħu. Għaldaqstant għal dawn il-motivi, il-Qorti taqta' u tiddeċiedi billi tilqa' l-appell interpost tgħaddi għalhekk biex tirriforma s-sentenza appellata billi filwaqt li tikkonfermaha fejn din sabet lill-appellant ħati ta'l-akkużi lilu addebitati, tvarja il-piena inflitta u wara li rat l-artikolu 7 tal-Kapitolu 446 tal-Liġijiet ta' Malta tordna il-ħruġ ta' Ordni ta' Probation fil- konfront tal-appellant Charles Hildebrandt u dan għal żmien tlett snin mil-lum. Il-Qorti twissi lil ħati bil-konsegwenzi skont il-liġi jekk huwa ma joqgħodx għal Ordni imposta fuqu illum jew jikkometti reat ieħor matul dan il-perijodu ta' probation. Wara li rat l-artikolu 382A tal-Kodiċi Kriminali tordna il-ħruġ ta' Ordni ta' Trażżin kontra l-appellant u dan sabiex tipprovdi għas-sigurtà ta' Raymond Geiser, Christopher Hatherly, Michael Azzopardi u Domenica Newton u il-familji tagħhom u dan għal perijodu ta' tlett snin mil-lum. Vera Mallia Bland